Watch Video: भारी बर्फबारी के बीच सेना के जवानों का खुखरी डांस... लोग कर रहे जज्बे को सलाम; आपने देखा क्या
कड़ाके की ठंड में भी सरहद पर तैनात सैनिकों का जोश तनिक भी कम नहीं हुआ है। भारतीय सैनिक बर्फ से ढकी चादर के बीच गोरखा खुखरी नृत्य कर रहे हैं। जिसे देख हर भारतीय का सीना फक्र से चौड़ा हो रहा है।
श्रीनगर: देश के कई हिस्सों में ठंड की आफत है। वहीं, शिमला, जम्मू-कश्मीर, हिमाचल सरीखे अन्य बर्फीलें इलाकों में बर्फ की बारिश हो रही है। एक तरफ पर्यटक इसका आनंद ले रहे हैं। वहीं, भारी बर्फबारी ने स्थानीय नागरिकों की मुश्किलों को बढ़ा दिया है। लेकिन, इन सब के बीच एक वीडियो, जिसे भारतीय सेना ने शेयर किया है, जमकर लोग साझा कर रहे हैं और इंडियन आर्मी के जज्बे को सलाम कर रहे हैं।दरअसल, जम्मू कश्मीर (Jammu Kashmir) के कुपवाड़ा जिले के तंगधार सेक्टर में LOC के पास और जम्मू कश्मीर के ऊपरी इलाकों में इस समय जमकर बर्फबारी (Heavy Snowfall) हो रही है। लेकिन, कड़ाके की ठंड में भी सरहद पर तैनात सैनिकों का जोश तनिक भी कम नहीं हुआ है। भारतीय सैनिक बर्फ से ढकी चादर के बीच गोरखा खुखरी नृत्‍य कर रहे हैं। जिसे देख हर भारतीय का सीना फक्र से चौड़ा हो रहा है।सोशल मीडिया पर वायरल हो रहे इस वीडियो में कुछ भारतीय सैनिक गोरखा खुखरी नृत्‍य कर रहे हैं। इसे सेना ने शेयर किया है। जिस जगह पर ये जवान डांस कर रहे वहां पर चारों ओर बर्फ ही बर्फ है। मोटी सफेद चादर ढका है। साथ ही बर्फबारी भी हो रही है।